భారతీయ రిజర్వ్ బ్యాంక్
భారతీయ రిజర్వ్ బ్యాంక్ (Reserve Bank of India-RBI) భారతదేశపు కేంద్ర బ్యాంకు. ఈ బ్యాంకును 1935, ఏప్రిల్ 1 న భారతీయ రిజర్వ్ బ్యాంక్ చట్టం, 1934 ప్రకారము స్థాపించారు. స్థాపించబడినప్పటి నుంచి దీని ప్రధాన స్థావనం కోల్‌కతలో ఉండేది. తర్వాత ముంబాయి నగరంలో ఉంది. ప్రారంభంలో ఇది ప్రైవేటు అజమాయిషిలో ఉన్ననూ 1949లో జాతీయం చేయబడిన తర్వాత భారత ప్రభుత్వం అధీనంలో ఉంది.
భారతదేశ ఆర్ధిక వ్యవస్థ
దేశకేంద్ర బ్యాంకు అయిన ఆర్బిఐ 1935 ఏప్రిల్ 1న స్థాపించబడింది.ఇది దేశ ద్రవ్య సంబంధిత అధికారిగా మరియు ఆర్దిక వ్యవస్థ పర్యవేక్షకురాలిగా, మారకాన్ని నియంత్రించే కార్యనిర్వాహక అధికారిగా మరియు నాణెములను విడుదల చేయు సంస్థగా పలు సేవలను అందిస్తున్నది.ఆర్బిఐ కేంద్ర ప్రభుత్వం చేత నియమించబడిన గవర్నర్ అధ్యక్షతన ఒక కేంద్ర బృందం ద్వారా నియంత్రించబడుతుంది.